als_Latn dik_Latn sag_Latn
Telefona celularë
Programet dhe shërbimet
Fatura dhe Rimbushje
Shërbime të përditshme
Jashtë kufirit / Roaming
Ndihmë fillestare
Shërbime për biznesin
AMC, kontribut për shtimin e hapësirave të gjelbra në Sarandë03-30-2012
Përfaqësues të AMC dhe të Bashkisë së Sarandës mbollën dje në mënyrë simbolike fidanin e 174-t, i fundit nga pemët që kompania celulare ka mbjellë në qytetin e Sarandës. Ky aktivitet vjen në kuadër të “AMC Green”, programi disavjeçar që ka në qendër kujdesin e AMC për mjedisin.
“Kontributi i AMC për zhvillimin e mjediseve të gjelbra në qytetin e Sarandës është pjesë e përkushtimit tonë të vazhdueshëm, si dhe një përpjekje që, përmes shembullit pozitiv, të ndikojmë tek aktorë të tjerë për të kontribuar në përmirësimin e situatës mjedisore në ambientet e përbashkëta”, theksoi zoti Pericles Kanellos, Drejtor i Divizionit të Shitjeve në AMC.
Ndërsa Kryetari i Bashkisë së Sarandës, zoti Stefan Çipa, falënderoi AMC e cila ishte e para kompani që iu përgjigj ftesës së bashkëpunimit. Ai vlerësoi nismën e AMC, e cila përbën një kontribut të rëndësishëm për gjelbërimin e qytetit.
AMC përmbylli me sukses mbjelljen e 174 pemëve të blirit në qytetin e Sarandës, një destinacion i rëndësishëm turistik, me peshë në zhvillimin e vendit dhe të ekonomisë rajonale.
Pemët e mbjella mbulojnë një zonë nga Hotel Turizmi te kanali i Çukës, ndërsa një pjesë e tyre është mbjellë në qendër të qytetit, pranë Bashkisë. Puna për këtë projekt ka filluar në muajin dhjetor, ndërsa aktivitete të mëparshme të AMC për zhvillimin e territoreve të gjelbra në vend përfshijnë pyllëzimin e disa zonave në Parkun Kombëtar të Llogorasë, si dhe krijimin e hapësirave të gjelbra në Tiranë, Sarandë, Durrës dhe Kamëz.
bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn